નાબાર્ડ અને અમરેલી જીલ્‍લા મઘ્‍યસ્‍થ સહકારી બેંક -જરખીયાશાખા સંયુક્‍તત ઉપક્રમે શ્રી ટોડા સેવા સહકારી મંડળી લી.ના જરખીયા ગામે રાજપરા પ્‍લોટ વિસ્‍તારમાં આગામી પ વર્ષમાં ખેડૂતોની આવક બમણી કરવાના ભારત સરકારના પ્રયાસના ફળ સ્‍વરૂપે ખેડૂત ઉત્‍પાદક સંગઠન જન જાગૃતિ કાર્યક્રમ યોજાયો હતો. આ કાર્યક્રમમાં ટોડા મંડળીના પ્રમુખ ભીખુભાઈ હેરમા, ઉપ પ્રમુખ રમેશભાઈ બરવાળીયા, કમીટી સભ્‍ય કંચનબેન કરશનભાઈ બરવાળીયા, મંત્રી સંજયભાઈ મહેતા, દુધ મંડળીના ગગજીભાઈ આલગોતર લાઠી તાલુકા પંચાયતના માજી પ્રમુખ અને મારૂતિ નંદન જીનીંગના ભાગીદાર ભરતભાઈ સુતરીયા, વિલાસબેન માંગરોળીયા, મનીષાબેન ભુવા, દયાબેન ચોવટીયા, સંગીતાબેન ગોરસીયા તેમજ મોટી સંખ્‍યામાં ખેડૂત પરિવારના ભાઈ અને બહેનો હાજર રહયા હતા. નાબાર્ડ અભિયાન-18 અન્‍વયે જરખીયા ગામના ખેડૂતોને આગામી પ વર્ષમાં પોતાની આવક બમણી કરવાના ભારત સરકારના ઉમદા હેતુને પાર પાડવા ખેડૂતોને પોતાના ખેતરમાં ઉપ્‍તાદન કરેલ કાચા માલને જેમ તેમ સ્‍થિતિમાં બજારમાં નહિ વેચતા કાચા માલનું યોગ્‍ય ગ્રેડીંગ કરી પછી જ માલનું વેચાણ કરવું જોઇએ. જેથી બજારમાં સારા માલના ભાવ મેળવી શકાય છે. તેમજ ખેતિ કામમાં પણ વધારાના બીન જરૂરી ખર્ચા ઘટાડી ઉત્‍પાદન ખર્ચ નીચો લાવી આવકમાં વધારો કરીશકાય છે. આ તકે મારૂતિ નંદન જીનીંગના ભાગીદાર અને લાઠી તાલુકા પંચાયતના માજી પ્રમુખ ભરતભાઈ સુતરીયાએ કપાસના ઉત્‍પાદન કરતાં ખેડૂતોને મંડળી દ્વારા કાચા માલનું જીનીંગ કરાવી રૂ અને કપાસીયાનું અલગ અલગ વેચાણ કરવા માહિતી આપી હતી. કપાસમાંથી સમયસર રૂ અને કપાસીયા અલગ કરવામાં આવે તો રૂમાં પીળાશ આવતી નથી જેથી આવા રૂની કિમંત પણ રનીંગ બજાર કરતાં વધારે આવે છે. સહકારી મંડળી દ્વારા ખેડૂતોના કાચા માલને એકત્રીત કરી ખૂબ જ મોટા જથ્‍થામાં બજારમાં વેચાણ કરવામાં આવે ત્‍યારે વેપારીઓ અને ખેડૂતોની વચ્‍ચે કમીશન એજન્‍ટો અને દલાલ ન રહેતાં ખેડૂતોને ભાવમાં સારો એવો ફાયદો થઇ શકે છે. ઘઉં, ચણા, જીરૂ, મગફળી જેવા ઉપ્‍તાદનોનું સોર્ટીંગ કરાવી આકર્ષક પેકિંગમાં મેગા સીટીમાં મોલમાં આ માલનું વેચાણ કરવામાં આવે તો પણ ખેડૂતોને બજારની નફાકારતાનો લાભ મળી શકે તેમ થઈ શકે. આ ઉપરાંત સહકારી મંડળી દ્વારા પોતાની બ્રાન્‍ડ બનાવી ખેડૂતોના માલની વૈશ્‍વિક બજારમાં નિકાસ કરી ખેડૂતોને ખૂબ જ મોટા પ્રમાણમાં આર્થિક લાભ અપાવી શકાય તેમ છે. જેનું ઉતમ ઉદાહરણ અમૂલ દૂધ છે. જે એક સહકારી મંડળીનું જ માળખું છે. અમરેલી જીલ્‍લાના ખેડૂતો વિવિધતા ભર્યા ખેત ઉત્‍પાદનો કરે છે. જેમાં મુખ્‍યત્‍વે કપાસ, મગફળી, ચણા, તુવેર, કેરી,કેળાં, ઘઉં, બાજરો, જુવાર, લસણ, અને ગરીબોની કસ્‍તુરી એવી ડુંગળી જેવા અનેક ઉપયોગી પાકોનું ઉપ્‍તાદન કરે છે. જે ખુલ્‍લા બજારમાં વેચાણ કરે ત્‍યારે ઓછા જથ્‍થાને લીધે અથવા માલને યોગ્‍ય રીતે ગ્રેડીંગ કરેલ ન હોય વેચાણમાં ખેડૂત થાપ ખાય છે. આવા પાકોનું મુલ્‍યવર્ધન પ્રક્રિયા કરી આજની આધુનિક વેચાણ પઘ્‍ધતીથી માલનું વેચાણ કરવામાં આવે તો ખેડૂતોને ખૂબ ફાયદો થાય તેમ છે. આ ખેડૂત ઉત્‍પાદન સંગઠનમાં માહિતી આપતાં અમરેલી જીલ્‍લા મઘ્‍યસ્‍થ સહકારી બેંક લી. જરખીયા શાખાના મેનેજર માંગરોળીયાએ ખૂબ જીણવટથી ખેડૂતોને માહિતી આપતાં જણાવ્‍યું હતું કે ખેડૂતો સંગઠીત બની સહકારી મંડળીના સથવારે વૈશ્‍વિક બજારમાં સિઘ્‍ધો ભાગ લેતો થાય તે માટે આજની ભારત સરકાર અને ગુજરાત રાજય સરકાર સતત પ્રયત્‍ન કરી રહી છે. ત્‍યારે હરીત ક્રાંતી અને શ્‍વેત ક્રાંતીની જેમ આજના સમયમાં ખેડૂતનોની વિશ્‍વ બજારમાં ઉડાન ક્રાંતીનાપગરણ થઈ રહયાં છે. ત્‍યારે અમરેલીના પનોતા પુત્ર અને સહકાર શિરોમણી શ્રી દિલીપભાઈ સંઘાણીના નેતૃત્‍વમાં નાબાર્ડ અભિયાન – ર018 ખેડૂતોને આગામી સમયમાં ખૂબ ઉપયોગી બની અને જીવન ધોરણ સુધારવામાં સહભાગી બનશે. આ મીટીંગને સફળ બનાવવા અમરેલી જીલ્‍લા મઘ્‍યસ્‍થ સહકારી બેંક લી. જરખીયાના એકાઉન્‍ટન્‍ટશ્રી દેસાઈ, કામદાર, વ્‍યાસ અને ટોડા સેવાસહકારી મંડળી લી.ના મંત્રી સંજયભાઈ મહેતાએ જવાબદારી ઉઠાવી કાર્યક્રમને સફળ બનાવ્‍યો હતો.